b"\n_START_ARTICLE_\nHaulbowline\n_START_SECTION_\nHistoria\n_START_PARAGRAPH_\nSaari on sataman strategisessa syv\xc3\xa4n veden kohdassa ja on ollut pitk\xc3\xa4\xc3\xa4n sotilastukikohtana. Se linnoitettiin ensimm\xc3\xa4isen kerran vuonna 1602 ja oli alkujaan merkitt\xc3\xa4v\xc3\xa4 Britannian armeijan tukikohta. Britannian armeija siirtyi my\xc3\xb6hemmin l\xc3\xa4hell\xc3\xa4 olevalle Spikensaarelle, ja linnoitukset siirtyiv\xc3\xa4t Britannian merivoimille. Laivastolla oli siell\xc3\xa4 runsaasti kalustoa, ja Napoleonin sotien aikana sinne rakennettiin telakka._NEWLINE_Telakka siirtyi vuonna 1923 Irlannin vapaavaltiolle, toisin kuin muut Corkin sataman linnoitukset, jotka muodostivat osan Treaty Ports ('sopimussatama') -j\xc3\xa4rjestelm\xc3\xa4\xc3\xa4. _NEWLINE_Saarella toimi aiemmin yritys Irish Steel, joka suljettiin vuonna 2002. Ter\xc3\xa4ksen valmistuksen p\xc3\xa4\xc3\xa4tytty\xc3\xa4 maaper\xc3\xa4ss\xc3\xa4 on todettu huomattavia m\xc3\xa4\xc3\xa4ri\xc3\xa4 sy\xc3\xb6p\xc3\xa4sairauksille altistavaa kuusiarvoista kromia ja teollisuuden prosesseista per\xc3\xa4isin olevaa radioaktiivista j\xc3\xa4tett\xc3\xa4 sek\xc3\xa4 T\xc5\xa1ernobylin ydinonnettomuudesta radioaktiivista laskeumaa. N\xc3\xa4m\xc3\xa4 kaikki on ilmoitettu poistetun. Paikalle suunnitellaan rakennettavaksi asuntoja, toimistoja, hotelli ja huvivenestama._NEWLINE_Saarella tuhoutui vuonna 2008 historiallinen 1800-luvulta per\xc3\xa4isin oleva varastorakennus.\n_START_SECTION_\nNimen historia\n_START_PARAGRAPH_\nSaaren nimi voi johtua muinaisnorjan sanasta \xc3\xa1l-boling ('ankeriaspaikka')."